Diari Oficial de la Generalitat Valenciana


Sumari del DOGV 1856, del 07-09-1992 (1992/825832)

ACORD de 28 d'agost de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament de Serra (València).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1856

Data del DOGV
:   07-09-1992

Secció del DOGV
:   ALTRES DISPOSICIONS

Número del document
:   1992/825832


Data del document
:   28-08-1992

Organisme emissor
:   Conselleria d'Administració Pública

Tipus de document
:   Acord

ACORD de 28 d'agost de 1992, del Govern Valencià, pel qual declara la urgent ocupaciò dels bens i drets subjectes a expedient d'expropiació forçosa de l'Ajuntament de Serra (Valencia).  
El Govern Valencià, en la reunió de 28 d'agost de 1992, adoptà l'acord següent:  
L'Ajuntament de Serra, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'edifici per a llar de jubilats i guarderia infantil.  
Aquesta declaració d'urgent ocupació es justifica en la necessitat d'executar les obres, al més aviat possible, ja que les actuals dependències on es presten els serveis de llar de jubilat i guarderia infantil no reuneixen les condicions higièniques, funcionals i de seguretat necessàries, a més que la demora en l?execució de les esmentades obres pot suposar la pèrdua de la subvenció sol·licitada per l'Ajuntament de Serra a la Conselleria de Treball i Afers Socials.  
Sotmès l?expedient a informació pública, els afectats han presentat al·legacions que han estat estimades en part mitjançant acord plenari de 22 de maig de 1992.  
El tràmit del procediment es va substanciar d'acord amb la Llei d'Expropiació Forçosa i el seu reglament.  
Per aquesta raó i ateses les facultats que em confereix el Reial Decret 3318/1983, de 25 d'agost, d'acord amb els articles 32 i 17 de l?Estatut d?autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, a proposta del Conseller d'Administració Pública, el Govern Valencià  
ACORDA  
Primer  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Serra per a l'execució del projecte d'edifici per a llar de jubilats i guarderia infantil.  
Llista de béns afectats:  
Propietaris  
1. Sra. Amparo López Martínez, amb domicili a València, carrer d'Exarchs, 16.  
2. Sra. Milagro López Martínez, amb domicili a València, gran via de Ferran el Catòlic, 70.  
3. Sr. José Luís López Martínez, amb domicili a València, avinguda del Cid, 82.  
4. Sr. Vicente López Martínez, amb domicili a València, carrer del Monestir de Poblet, 22.  
5. Sra. Maria Carmen López Martínez, amb domicili a València, carrer del Peu de la Creu, 7.  
6. Sr. Joaquín López Martínez, amb domicili a València, gran via de Ferran el Catòlic, 2.  
7. Hereus de Juan Francisco López Martínez: David i Juan López Aroca, representats pel Sr. Joaquín López Martínez.  
Superfície afectada: 731 metres quadrats.  
Descripció de la finca: era coneguda com la d'Enmig, al terme de Serra, partida, de les Eres. Limita per llevant amb l?Era Alta; pel sud, amb la senda que va a la de Baix i terra de Buenaventura Arazo; per ponent, amb l?Era de Baix; i pel nord, amb terres i corral del Sr. Francisco Ros y Palma.  
Segon  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament de Serra al·legacions a l?efecte de corregir les possibles errades que s'hagen produït en la llista dels béns afectats per la urgent ocupació.  
València, 28 d'agost de 1992.  
El Conseller Secretari del Govern Valencià,   
EMERIT BONO I MARTINEZ